YABOODA 


Lubah ndah nyag tubè 


1 Lo yaboodat nu Lubah ndah döraņ 

ki déning. 2 Déning to kari, nya 
gotot. Tilut ta hoolbé, na Ndil Lubah 
or don dö mant. 

3 Luþah el an: “Ki kunj têh na kunj 
té. 4 Luþah o kunj i kimaj, na Lubah 
gang kunj ki til nat. ?Lubah nda tö 
kunj lokikada na til lokindé. Lokisolé 
ki lokisiņ i ndö kidassa. 

6 Lubah el an: “Ki lokitat i mbinna 
man’gt kad ki gang man nat ki man I» 
? Luþah ra lokitat gang’n man ki to gir 
lokitatť’t nat ki man kii don dö lokitat’t, 
na i titbè. 8 Lubah nda tö lokitat dö- 
ran. Lokisolé ki lokisiņ i ndö kikonjo. 

9 Lubah el an: «Ki man kigir d6rant 
ki kaou kinat lo kira; ki lokitut té ħ na i 
titbè. 1° Lubah nda tö lokitut döning, 
man ki kaou kinat nda töa bahbo. 
Luþah oikimaj. !! Kamla Luþahelan: 
«Ki döning ba mu kimbool! Ki mbi- 
kamg ki tén ki kumdi! Ki kag'g ki tén 
ki kand'di ki kumdi kamt kigo jinissdi 
döningt» na i titbè. 1? Döning ba mu 
kimbool ki kamg ki tén ki kumdi kigo 
jinissdit, ki kag'g ki tén ki kand'di ki 
kumdi kamt kigo jinissdit. Lubah o i 
kimaj. 2 Lokisolé ki lokisiņ 1 ndö 
kikoņmita. 

14 Luþah el an: «Ki kunjg inn kam 
lo't ki dé6rant kitökad gangin lokikada 
ki lokindö nat, na ki iņn kitö nyakojg ki 
kitö dönahg ki kitö ndög ki balg, !? na 
ki inn kunjg kam lo’t ki dörant kad ki 
unjin döningti» na i titbè. 1° Lubah ra 
kunj kibobo jo, kunj kibo kitö konbé 
dö lokikadat na kunj kidu kitö konbé 
dö lokindöt; ra kimég tö. 1 Lubah 
ndadi kam lo’t ki d6rant kad ki unjin 
döningt, 18 na kad ki onbé dö loki- 
kadat ki lokindö na kad gangin kunj ki 
til nat. Lubah o i kimaj. 1° Lokisolé ki 
lokisiņ i ndö kikoņsö. 


20 Lubah el an: «Ki man té ki nyag 
kikumkajir ad bilan kidötdöt! Ki yelg 
bain don ki bogdi döningt kam nelth 
21 Lubah ndah dang kibobo kam mant, 
ki nya kikumkajir kirei ki bilan kidöt- 
döt, ingin odin rodi kam mant, kigo 
jinissdit, ki yel kirei ki bogn kigo 
jinissat. Lubah o i kimaj. “2 Lubah 
njang dödi, an: «Oojivna, i bilan 
kidötdöt, i roossin kam man ki bahbot! 
Ki yelg bilan kidötdöt dö döningt!» 
2 Lokisolé ki lokisiņ i ndö kiko- 
nmi. 

24 Lubah elan: “Ki döning té ki nyag 
kikumkajir kigo jinissdit: nyakulg, ki 
nyag ki kor kod'di ber ki dang kimut 
kigo jinissdit!» na i titbè. ?5 Lubah ra 
dang kimut kigo jinissdit ki nyakulg 
kigo jinissdit ki nya ki kor kod ber 
kirei kigo jinissat. Lubah o i kimaj. 

26 Luþah el an: «Ad ki ra dé baku- 
mtaji ki titji kad onbé dö kanjgt ki 
bahbot, ki dö yelgt kidoņ, ki dö nya- 
kulgt, ki dö döningt kitaagbè, ki dö 
nyat ki kor kod ber kireih 2? Titbè 
Lubah ndah dé bakumtan, bakumta 
Lubah la ndaahn yé, Lubah ndahdi 
kidinga ki kiden. ““ Lubah njang dodi, 
na Lubah eldi an: <Oojin'na, i bilan 
kidötdöt, i roossin döning, na i telina 
gir togsit! I onnbé dö kanjgt ki bahbot, 
ki dö yelgt kidon, na ki dö nyat kiku- 
mkajir kirei ki ag döningt» “? Lubah 
el tö an: On! m'adsi kam kirei ki té ki 
kumn döninet kitaagbè, ki kag kirei ki 
aou ki kandn ki kumn kamt; a iņn 
nyasasi. 3 Dan kirei ki d6ningt, ki yel 
kirei kidon, ki nya kirei ki kor kod ber 
ki kò kumkajir i kamat, mad mu 

kimbool kirei kad i nyasadi, na i titbè. 
3t Luþah o nya kirei in ra, na o! i 
kimaj ngain. Lokisolé ki lokisiņ i ndö 
kikonmehen. 


9 Titbè la döraņ ki döning inn ki ra 

woi nat ki nyag kikamt tubè. ? Nö 
ndöt kikonsiri Lubah tol kön killaran, 
na Lubah ta kò dö ndöt kikonsiri dö 
killarant tubè. ? Lubah njang dö ndö 
kikoņsiri na tela kijabat't kitö ndöa- 
tinön la Luþah ta kò dö killarant tubè 
yé. “#Titbè la i girta dö déran ki 
döning lon Lubah ndahdi’n yé. Ndöt 
in Brabé Lubah ra déning ki döran, 
5 kam mad goto döningt, ké mu mad 
ba al þaitö kitö Brabé Lubah ad ndi ed 
döningt al. Dé mad ki ndör ning goto 
þaitö. € Mum bai ko döningt ad nyom 
döning kitaagbè. 7 Brabé Lubah bah 
dé ki buning, na to kò kumkajir ki 
bulo könat ad dé tel ro kikumkajir. 


Ndör Eden 


8 Kamla Brabé Lubah hö ndör kam 
Edent ko lobakadt, na nda dé'n baah 
yé kitit. ° Braþé Luþah ad jiniss kag 
kirei ki nel kum dé, na maj kitö sa, ba 
kokam ningt, ki kag kumkajir tö 
ngaudan ndört, ki kag ger maj ki majal 
ho. 

10 Bah mad té kokam Edent kitökad 
nyom ndör. Ko nu bah tö’na gir sö. 
11 Bah kidassa töa i Pison; bah inön 
gug dö döning Havila kitaagbè, lo in 
Poritit. 1? L’or ki déning inön i kimaj; 
nökag bdellium ki koss *onyx inn tit 
tö. ! Bah kikonjo töa i Guihon; bah 
inön gug dö döning Cus kitaagbè. 
14 Bah kikoņmita töa i Hiddekel, bah 
inön nun aou ki loþakadt ki döning 
Assyriet. Bah kikonsé töa i Euphrate. 

15 Braþé Luþah un dé na ndaa kam 
ndör Edent kad dé inön ndör kama na 
o goa tö. 1ë Brabé Lubah nda mber dé 
inön an: «I ra tog sa kand kag'g tubè 
kikam ndört, 1 na kand kag ger maj 
ki majal a i sa al kitö dö ndöt in a i sa a 
nè, a i woi ruba)» 

18 Kamla Brabé Lubah el an: «Maj 
kad dé i kikiranbè al, m'a m'ra ngèrasia 
ki sumbaa.» 1? Brabé Luþah bah dan 


kimut kirei ki yel kidon kirei kokam 
ningt na aou sédi ro dét inön kad ki n'o 
titbaiņ dé a nda tödi. Tö’n dé inön nda 
dö nyat kikumkajir kirei, in la i töa 
yé. *% Dé inön nda tö nyakulg tubè ki 
yelg kidon tubè ki dang kimut tubè na 
dé inön ta a nè, ngah ngèrasia ki 
sumbaa al. 2! Kamla Brabé Lubah ad 
bi kitolsokir so dö dét ad bi. Or 
kingakada kira na ut goota ki daņa 
gog. ? Kinga inön in or kad dét yé, 
Brabé Lubah tela dékident na aou sia 
ro dét. ?3 Dé inön el an: 
«Tajigla iņràn la i kinga kingamg, 
„i daņ danm. 
A kunina dékiden 
kitö orina kokam dékidingat.» 

?4 Kito inten la dékidinga a nya’n bobn 
ki konn na tiņya’na ki nén yé. Inn tujo 
a iņn danro kira. ?5 Dékidinga ki nén, 
iņn tujo rodi i kari, na rodi soldi al. 


Dé so kam majalt 


2 Li i ngègool ki toi dang kimut tubè 
ingin Brabé Lubah radi. El dékiden 
an: «Rota, Luþah el an; “a i san kand 
kag'g tubè kikam ndört al” el titbè é% 
2 Dékiden el li an: «Ki ra tog sa kand 
kag'g kikam ndört, ? na kand kag ki rà 
dan ndört yé, Luþah el an; “a i san al, 
a odin al tö, na béta woin!”> 4 Li el 
dékiden an: «Aa, a woin ruba al, 
5 kitö Luþah ger, ndö’n i san a nè, 
kumsi a té, a i telin tit ki Luþah, a i 
gerin maj ki majal.» $ Dékidenņ o kand 
kag i kimaj kitö sa, i nya ki nel kum 
tö, 1 kag ki nyurkon kitökad dé tel 
ngèterkam. Ja kanda sa, na ad ngaun 
ki i nat sia. In tö sa. ? Inn tujo kumdi 
té ad gerin rodi i kari, na ossin mbikam 
mbaiþood ndan gugin dö girdi. 
8 Kamla on kah Braþé Lubah, a 
ndia kam ndört döji losolt. Dékidinga 

ki nén yan rodi takum Brabé Lubaht 
ku kag gt kikam ndört. °’ Na Brabé 
kun dékidinga, ela an: Jú rah a% 
10 Tura an: «M’o dö ndii kam ndört na 
m bool kitö rom 1 kari la myan rom 
yé» 11 Braþé ela an: «Nö han eli adi i 
ger iń ki ro kikari a? Kand kag in 
m ndai mbera kad i sa al nö, i sa a% 
12 Dékidinga el an: «Dékideņ ká’n adm 
kad ndi sém, iņ la adm kand kag la 
m sa yé» 13 Brabé Lubah el dékiden 
an: «Ri kibè i ra a% Dékiden el an: 
«Li goolm na m’sa.» 14 Brabé Lubah el 
li an: 
«Kitö i ra inten, 
in ki ndol toi nyakulg tubè 
ki dang kimut tubè. 
A i or kodi ber, 
a i sa buning ki ndöig tubè. 
15 M’a m'nda ndoor mbinnait ki 
dékideņ 
ki mbinna koiht ki koah tö. 
In la a rigiji döl yé, 
in tö, a i doņ gidnjaa.» 
Brabé el dékiden an: 
«M’a m’nda roto loi ki ngwon ki 
ndan 
m'ad bain kirotagt. 
Ki ton kooj la a oojn ngan’g yé. 
Nyandig loi a i kokiro ngauit, 
in tö a onbé döit.» 
Braþé el dékidinga tö an: 
«Kitö i nel mbii kidö néit 
mban i sa kand kag 
in m’ndai mbera m'an; 
“a i sa al yé,” 
ning i ki ndol kitatöi. 
A i ngah nyasait ki killà ki kor rok, 
ki ndöig tubè. 
18 Ning a þa kön’g ki ngarrg kitöi. 
A i sa mbikamg kimut tö. 
19 Ki tuto kumit la a i saæ’n nya yé, 
mban i tel gog ki ningt, 
kitö oriin ko kitit kitö in buning, 
a i tel buning gog tö.» 
20 Dékidinga nda tö nén Eve kitö 
i kon ngékumkajirg tubè. % Kamla 
Brabé Lubah ra kubu ngira ad Adam 
ki néa na la rodit. 
22 Brabé Lubah el an: «On! dé tel 
tit kikira kujit kitö ger maj ki majal. 
Tajigla ad ki j oga dö la jin jan kand 

kag kumkajir sa, na þéta ndin ki 
kumkajir kimban kinöt» 73 Braþé 
Lubah tubaa kam ndör Edent kitiga 
kitökad ndör ning in ora tit. ?* Titbè 
la Luþah tuban dé kö, na nda 
*chérubg ko lobakad ndör Edent; nda 
*kassgar ki té ndoņhor tö, kitökad 
ngonmin nè tarob ki kag kumkajirt. 


La Bible en Mbai 

© Alliance Biblique Universelle 1980 
ISBN 0 564 01783 3 

BFBS-1980- 10 M- 063P 


